CONSILIUL LOCAL AL MUNICIPIULUI TIMIŞOARA

PRIMĂRIA MUNICIPIULUI TIMIŞOARA                                           Aprobat,

                                                                                                                  PRIMAR,

Nr._____________________                                                           Gheorghe Ciuhandu

R E F E R A T

Privind modificarea denumirii şi a Regulamentului de Organizare şi Funcţionare 

a Centrului de zi ,,Pentru Voi” cu locuinţe protejate 
Centrul de zi ,,Pentru Voi” cu locuinţe protejate  este o instituţie publică, care funcţionează pe baza convenţiei de colaborare între Consiliul Local al Municipiului Timişoara şi Fundaţia PENTRU VOI, aprobată prin Hotărârea CLM Timişoara nr. 207 din 26.04.2005. Regulamentul de organizare şi funcţionare este aprobat prin Hotărârea Consiliului Local al Municipiului Timişoara nr. 71 din 30.03.2004.

Datorită lărgirii gamei de servicii sociale oferite de centru, în conformitate cu nevoile beneficiarilor acestuia: persoane adulte cu dizabilităţi de dezvoltare (handicap mental) şi modificării legislaţiei în domeniu: Legea nr. 448/2006, privind protecţia şi promovarea drepturilor persoanelor cu handicap, cu modificările şi completările ulterioare, este necesară modificarea denumirii centrului şi a Regulamentului de Organizare şi Funcţionare. 
Propunem schimbarea denumirii din „Centrul de zi ,,Pentru Voi” cu locuinţe protejate” în „Centrul de servicii sociale „Pentru Voi” şi modificarea corespunzătoare a Regulamentului de Organizare şi Funcţionare, începând cu luna iulie 2009. 
Centrul de servicii sociale „Pentru Voi” furnizează următoarele servicii sociale comunitare, destinate persoanelor adulte cu dizabilităţi intelectuale şi de dezvoltare:

· Centru de zi cu profil ocupaţional, care include activităţi lucrative în ateliere şi  serviciul de angajare în muncă sprijinită
· Centru de zi cu profil de îngrijire, în care se desfăşoară activităţi de dezvoltare a autonomiei personale şi a capacităţii de autoservire 
· Locuinţe protejate 

· Centru respiro

· Servicii sociale la  domiciliu

· Servicii comunitare de suport, pentru prevenirea izolării sau segregării de comunitate
Toate actele juridice încheiate anterior schimbării denumirii sunt şi rămân valabile.

